পুলিস, প্রশাসন, আদালত ঘুরে শেষ পর্যন্ত ব্রিগেডে অনুষ্ঠিত হল মোহন ভাগবতের সভা। কলকাতা হাইকোর্টের শর্ত ছিল, আমন্ত্রিতের বাইরে আর কোনও লোক RSS এর সভায় ঢুকতে পারবেন না। সেই শর্ত মেনেই সভা হয়েছে এদিন।
 ওয়েব ডেস্ক: পুলিস, প্রশাসন, আদালত ঘুরে শেষ পর্যন্ত ব্রিগেডে অনুষ্ঠিত হল মোহন ভাগবতের সভা। কলকাতা হাইকোর্টের শর্ত ছিল, আমন্ত্রিতের বাইরে আর কোনও লোক RSS এর সভায় ঢুকতে পারবেন না। সেই শর্ত মেনেই সভা হয়েছে এদিন। সংগঠন হিসেবে আত্মপ্রকাশের পর থেকে, সংঘ যে কয়েকটি প্রাচীন উত্‍সব পালন করে আসছে, তার মধ্যে অন্যতম হল মকর সংক্রান্তি। পৌষের শেষ দিন ব্রিগেড প্যারেড গ্রাউন্ডে সংঘ নেতাদের দেখা গেল ফুলপ্যান্টে। ভারতীয় সংস্কৃতিতে মকর সংক্রান্তির তাত্‍পর্য তুলে ধরতে গিয়ে, কপিল মুনি, সগর রাজা আর ভগীরথের পৌরাণিক কাহিনি টেনে আনেন RSS প্রধান মোহন ভাগবত। তিনি বলেন, কারও বিরোধ করার জন্য হিন্দু সংগঠন নয়। হিন্দু সমাজের বিকাশের স্বার্থেই কাজ করে যাবে সংঘ।